OpenLLM-France/wikimedia huggingface dataset:
# Yankee Stadium

El Yankee Stadium és un estadi de beisbol de la ciutat de Nova York i és la seu dels New York Yankees, equip de les Grans Lligues de Beisbol dels Estats Units. El recinte, inaugurat l'any 2009, va reemplaçar l'antic Yankee Stadium, situat precisament a la rodalia del nou estadi. En termes generals, l'edifici té similars característiques a l'antic, tot i que un 63 per cent més gran i amb incorporacions modernes.
És l'estadi més car mai construït en la història del beisbol; i el segon recinte esportiu, a nivell mundial, darrere de l'Estadi de Wembley. Altres seccions de l'estadi inclouen el Monument Park, localitzat al darrere del jardí central i lloc dedicat a la memòria dels millors jugadors del club, el New York Yankees Museum, col·lecció d'objectes relatius a la història dels Yankees i al beisbol, i el Great Hall, ampli espai que allotja diverses botigues i restaurants. El bitllet més car, per veure un partit, es va valorar en US$ 2.625 dòlars.

## Inauguració

Encara que oficialment el primer partit de la temporada va ser el 16 d'abril enfront dels Cleveland Indians, l'equip local va tenir el seu primer joc de pretemporada el 3 d'abril davant dels Chicago Cubs amb victòria de 7-4. El llançament cerimonial va ser realitzat per Reggie Jackson. La inauguració de l'estadi va tenir la presència de famosos exjugadors dels Yankees com el mateix Reggie Jackson, Rickey Henderson i Rich Gossage.

## Altres usos
### Futbol

El Yankee Stadium és la seu del New York City Football Club, franquícia de la Major League Soccer propietat del Manchester City i dels New York Yankees.

### Altres esdeveniments

* Redbull Estats Units 2016

## Enllaços externs

* Yankee Stadium - Lloc web oficial
# Fradogo

Francisco Domènech i González, Fradogo (Barcelona, 30 d'abril de 1948 - Sitges, 26 de juny de 1996) fou un pintor expressionista català.

## Referències

* ↑ L'expressionisme català de Fradogo al Mercat Vell. Vilaweb, 01/07/2004.

## Enllaços externs

* http://www.todostuslibros.com/autor/domenech-gonzalez-francisco-fradogo
# Placa de les Noves Hèbrides

La placa de les Noves Hèbrides és una microplaca tectònica de la litosfera de la Terra. La seva superfície és de 0,01585 estereoradiants. Normalment està associada amb la placa del Pacífic.
Es troba a l'oest de l'oceà Pacífic, del qual ocupa una petita part incloent també l'arxipèlag de les Noves Hèbrides, de les quals pren el seu nom.
La placa de les Noves Hèbrides està en contacte amb les plaques de l'Escull de Balmoral, l'Escull de Conway, del Pacífic i australiana.
Les seves fronteres amb altres plaques estan formades per la fossa de les Noves Hèbrides, a la costa oest de Vanuatu.
El desplaçament de la placa de les Noves Hèbrides es realitza a una velocitat de 2,70° per cada milió d'anys en un pol d'Euler situat a 13° 00' de latitud sud i 12° 00' de longitud oest (referència: placa del Pacífic).

## Referències

* (anglès) Peter Bird, Un model digital actualitzat dels límits de plaques, Geoquímica Geofísica Geosystems, 2003 PDF
# Quinta de Salut l'Aliança

La Quinta de Salut l'Aliança és un edifici modernista ubicat als carrers de Sant Antoni Maria Claret, Padilla, Castillejos i Travessera de Gràcia de Barcelona, catalogat com a bé amb elements d'interès (categoria C). Actualment, acull el centre sociosanitari Hestia Palau.

## Descripció

Edifici de grans dimensions en el que es poden distingir tres cossos: el central, que correspon al projecte original, i dos de laterals, dels quals el del carrer de Castillejos és el més semblant al primer. En el cos central, al qual s'accedeix a través d'un vestíbul de gran austeritat ornamental, es troben els serveis generals. Les habitacions es distribueixen al voltant de dos patis de grans dimensions amb claraboia. La façana utilitza l'estuc com a material bàsic del parament i l'obra vista en el ràfec; la gran balustrada que recorre el primer pis, i l'emmarcament de les obertures de gran variació formal; els relleus de temàtica floral als capitells de les columnes; la pedra artificial en el coronament.
Tot i la data tardana, es pot adscriure al modernisme.

## Història

El 1904, la Mutualitat de Previsió Social del gremi de cambrers de Barcelona va començar a donar serveis en una petita clínica el 1904 a Sant Gervasi, fins que el 1915 va començar la construcció de la nova clínica, projectada el 1915 per l'arquitecte Josep Domènech i Mansana. Eduardo Dato, president del Govern espanyol, va presidir la col·locació de la primera pedra.
Entre 2001 i 2002, els arquitectes Ricard Pié i Juan Pablo Saucedo (BCpN) van projectar un nou edifici a l'emplaçament del cos lateral del carrer de Padilla, que allotja l'escola d'infermeria i fisioteràpia de la Fundació Blanquerna.

## Fons documental

Des del 2005, el fons documental de la institució (1904-2002) s'aplega a l'Arxiu Nacional de Catalunya. S'ha conservat bona part dels documents de la gerència (estatuts, reglaments, memòries, Junta Rectora, llibres d'actes, copiadors de correspondència); comptabilitat de la seu central i de les clíniques de Vic, Girona i Sabadell; fulls de salaris dels anys 1940; publicacions; i comunicació i projecció pública. La documentació d'aquest darrer apartat és la més significativa, incloent un gran nombre d'àlbums fotogràfics dels diversos establiments i de les activitats de la mútua, pel·lícules en diferents formats i l'arxiu sonor.

## Referències

* 1 2 «Quinta de Salut l'Aliança». Catàleg de Patrimoni. Ajuntament de Barcelona.
* ↑ «Hestia Palau». Guia de Barcelona. Ajuntament de Barcelona.
* 1 2 3 «Quinta de Salut L'Aliança». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* ↑ «Qui som». BCpN.
* ↑ Memòria 2005. Arxiu Nacional de Catalunya, p. 26.

## Enllaços externs

* «Quinta de Salut L'Aliança». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Fredonia (Nova York)

Fredonia és una població dels Estats Units a l'estat de Nova York. Segons el cens del 2000 tenia 10.706 habitants.

## Demografia

Segons el cens del 2000, Fredonia tenia 10.706 habitants, 3.641 habitatges, i 1.951 famílies. La densitat de població era de 796,5 habitants/km².
Dels 3.641 habitatges en un 24,9% hi vivien nens de menys de 18 anys, en un 41,7% hi vivien parelles casades, en un 9,2% dones solteres, i en un 46,4% no eren unitats familiars. En el 30,3% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,9.
Per edats la població es repartia de la següent manera: un 15,7% tenia menys de 18 anys, un 38% entre 18 i 24, un 18% entre 25 i 44, un 16,5% de 45 a 60 i un 11,7% 65 anys o més.
L'edat mediana era de 23 anys. Per cada 100 dones de 18 o més anys hi havia 80,2 homes.
La renda mediana per habitatge era de 34.712 $ i la renda mediana per família de 49.549 $. Els homes tenien una renda mediana de 36.322 $ mentre que les dones 27.718 $. La renda per capita de la població era de 15.685 $. Entorn del 4,9% de les famílies i el 19% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fredonia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Fredonia». American Fact Finder. Oficina del Cens dels Estats Units, 12-01-2010.
# Pesaguero

Pesaguero és un municipi de la Comunitat Autònoma de Cantàbria. Es troba en la comarca de Liébana i limita al nord amb Cabezón de Liébana, a l'est amb Polaciones, a l'oest amb Vega de Liébana i al sud amb la província de Palència.

## Localitats

* Avellanedo, 18 hab.
* Barreda, 38 hab.
* Caloca, 56 hab.
* Cueva, 25 hab.
* Lerones, 40 hab.
* Lomeña, 48 hab.
* Obargo, 12 hab.
* Pesaguero (Capital), 50 hab.
* Valdeprado, 41 hab.
* Vendejo, 32 hab.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 1.285 | 1.343 | 1.323 | 1.268 | 1.310 | 1.227 | 980 | 702 | 497 | 491 | 402 | 346 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PP | 197 | 73,51% | 5 |
| PSOE | 34 | 12,69% | 1 |
| PRC | 34 | 12,69% | 1 |
Eleccions municipals, 27 de maig de 2007 :
| Partit | Vots | % | Regidors |
| PP | 139 | 54,30% | 4 |
| PSOE | 65 | 25,39% | 2 |
| PRC | 44 | 17,19% | 1 |
# Martainneville

Martainneville és un municipi francès, situat al departament del Somme i a la regió dels Alts de França. L'any 2006 tenia 374 habitants.

## Situació

Martainneville es troba a l'oest del Somme, a una desena de quilòmetres del Sena Marítim.

## Administració

Martainneville forma part del cantó de Gamaches, que al seu torn forma part de l'arrondissement d'Abbeville. L'alcalde de la ciutat és Jean-Jacques Nantois (2008-2014).

## Vegeu també

* Llistat de municipis del Somme

## Enllaços externs

* Martainneville al lloc web de l'INSEE Arxivat 2007-03-12 a Wayback Machine.
* Poblacions més properes a Martainneville Arxivat 2010-01-03 a Wayback Machine.
# Puzur-Aixur II

Puzur-Aixur II o Puzur-Aššur II va ser rei d'Assíria, fill i successor de Sargon I segons la Llista dels reis d'Assíria, i es creu que va regnar entre els anys 1850 aC i 1830 aC però que podria ser una mica més antic (potser del 1865 aC a 1857 aC). El seu regnat només hauria durat 8 anys.
El seu govern hauria acabat amb la conquesta d'Assur per Naram-Sin d'Eixnunna i aquest rei sembla que no pot ser anterior a l'any 1840 aC, i hauria fet la conquesta avançat el seu regnat. Així doncs o el seu regnat va durar més o hi ha un buit entre Puzur-Aixur i Naram-Sin, i potser hi va haver dos Naram-Sin, el d'Eixnunna i el d'Assur, ja que Naram-Sin s'esmenta a les Llistes reials com a fill de Puzur-Aixur II i totes les fonts el fan uns 30 o 40 anys anterior a Naram-Sin d'Eixnunna.

## Oficials limmu pels anys del seu regnat

Els oficials anuals (limmu) de Puzur-Aixur, són els que segueixen. Les dates estan basades en l'any 1833 aC quan s'esmenta un eclipsi solar que s'ha pogut datar, sota el limmu de Puzur-Ištar.
1865 Aššur-iddin fill de Šuli 1864 Aššur-nada fill de Puzur-Ana 1863 Kubia fill de Karria 1862 Ili-dan fill d'Elali 1861 Ṣilulu fill d'Uku 1860 Aššur-nada fill d'Ili-binanni 1859 Ikuppi-Ištar fill d'Ikua 1858 Buzutaya fill de Šuli 1857 Innaya fill d'Amuraya

## Notes

* ↑ degut al llarg regnat del seu pare hauria arribat al tron ja sent força gran; uns onze anys abans de l'inici del seu regnat ja s'esmenta un fill seu en un contracte, de nom Ili-bani, el que indicava que al seu torn aquest era una persona quan menys adulta

## Referències

* ↑ «The Assyrian king list». Livius.org. [Consulta: 29 octubre 2021].
* ↑ Klaas R. Veenhof, The old Assyrian list of year eponyms from Karum Kanish and its chronological implications (Ankara, Turkish Historical Society, 2003).
* ↑ C. Michel, Nouvelles données pour la chronologie du IIᵉ millénaire, NABU 2002, Nr. 20, 17f.
# We Are the World

«We Are the World» té aquests significats:
* We Are the World (USA for Africa), escrita per Michael Jackson com a obra caritativa per Àfrica
* We Are the World 25 for Haiti (cançó), spin off o nova versió de la cançó de Michael Jackson, realitzada el 2010 per a la recaptació de fons per Haiti després d'un terratrèmol devastador.
# Francesca Hilton

Francesca Hilton (Nova York, 10 de març de 1947 - Los Angeles, 5 de gener de 2015) va ser la filla de l'actriu Zsa Zsa Gabor (1917 - 2016) i del magnat Conrad Hilton (1887-1979). Malgrat que el seu pare li passava una pensió, quan aquest va morir en 1979 no va heretar-ne res. Va néixer quan els seus pares ja estaven separats, i Gabor va dir que va ser fruit d'una violació de Hilton.
Va ser l'única neta de Vilmos (1884-1962) i Jolie Gabor (1896-1997). No va tenir gaire relació amb la seva mare, perquè es trobaven enfrontades per la tibant relació entre Francesca i el seu padrastre Frédéric Prinz von Anhalt, que van protagonitzar diversos litigis.
En els seus últims anys va aconseguir un permís per visitar a la seva mare ja molt malalta. En aquella època Francesca estava arruïnada i vivia en el seu cotxe amb la seva parella. Es va dedicar a la comèdia, burlant-se de la seva reneboda, la famosa Paris Hilton i també de si mateixa i la seva pròpia situació crítica. Després d'una atrafegada vida va morir d'un infart als 67 anys, un any abans que la seva mare.

## Filmografia

* Un lugar seguro (1971)
* La historia de Elizabeth Taylor (1995)
* Forever Fabulous (1999)
# Pesafiltres

Un pesafiltres és un flascó de vidre emprat als laboratoris, habitualment de forma cilíndrica, sense coll, alt o baix, amb la boca ampla i esmerilada, per l'interior o l'exterior, on hom acobla una tapadora, com a mascle o com a femella, utilitzat per a pesar substàncies, especialment sòlides. El fet que es puguin tapar permet pesar substàncies higroscòpiques sense que augmenti el pes per absorció d'aigua de la humitat ambiental.

## Referències

* ↑ «Pesafiltres». Gran Enciclopèdia Catalana. Barcelona: Grup Enciclopèdia Catalana.
Equipament de laboratori de química :
# Student en Stad

Student en Stad (Estudiant i Ciutat) és un partit polític local del municipi de Groningen (Països Baixos). Va ser fundat el 1993 per tres estudiants: Laurens Tuinhout, Martijn van Maanen i Hugo Prakke, amb l'objectiu de reduir la distància entre els estudiants i els stadjers (la gent de la ciutat de Groningen). Trobaven que els temes dels estudiants no estaven gaire ben tractats al consell municipal, només de manera negativa, i que s'ignorava la falta d'habitatges.
Des de les eleccions municipals del 1994, el partit està representat al consell municipal amb almenys un escó. Actualment en té dos.

## Referències

* ↑ «Fractie Student en Stad» (en neerlandès). Municipi de Groningen. Arxivat de l'original el 21 de gener 2016. [Consulta: 10 febrer 2016].

## Enllaços externs

* Web oficial
# Searsia pyroides

Searsia pyroides és una espècie de planta de la família de les Anacardiàcies, nativa del sud d'Àfrica. Aquest arbre es distribueix per tot Sud-àfrica, una part de Botswana, Zimbàbue i Tanzània i algunes àrees de Namíbia prop de Windhoek.
És una espècie molt variable en tots els aspectes, però usualment és espès i sovint és espinós. Es troba a la sabana arbrada d'Àfrica austral, al sec thornveld, a vessants rocoses, monticles de tèrmits, cursos d'aigua i encara als marges dels rius. És fort, tolerant a les gelades i la sequera.
Les fulles són atractives i trifoliades i a vegades té espines llenyoses grans. Les flors són molt petites, grogues i es produeixen a l'estiu. Les flors masculines i femenines apareixen en arbres separats i els arbres femella produeixen fruits petits de 3-4 mm de diàmetre, que es tornen vermells quan maduren L'arbre atrau una gran multitud d'aus i insectes a causa del seu nutritiu fruit i és una addició atractiva per al jardí.

## Referències

* ↑ «Searsia pyroides a EOL» (en anglès). [Consulta: 20 juliol 2014].

## Bibliografia

* «Searsia pyroides». Plantz Afrika. Arxivat de l'original el 2009-01-22. [Consulta: 4 febrer 2010].
* van Wyk, B. and van Wyk, P. 1997. Field Guide to trees of South Africa. Struik, Cape Town.
# RTT

RTT té els següents significats:
* Ràdio i Televisió Tunisiana, corporació pública històrica de ràdio i televisió de Tunísia
* Regiment de tiradors tunisians, unitat d'infanteria de l'exèrcit de França
* Síndrome de Rett, malaltia genètica que afecta el desenvolupament dels infants
* Teorema del transport de Reynolds (del seu nom en anglès Reynolds Transport Theorem), teorema que permet donar els fonaments de la mecànica dels medis continus
* Reducció de la jornada de treball (del seu nom en francès Réduction du Temps de Travail), reducció de la jornada laboral per a un millor repartiment del treball
* Round-trip time, temps que triga un paquet en anar i tornar entre dos punts d'una xarxa informàtica
* Tàctica en temps real (del seu nom en anglès Real-Time Tactics), tipus de videojoc d'estratègia que es centra en la tàctica militar
# Antonio Servillo

Antonio Servillo (Pàdua, 12 de novembre de 1964) és un pintor italià d'art contemporani. La seva obra ha estat recollida en diversos catàlegs i monografies.

## Galeria

* Antonio Servillo - Amazzone
* Antonio Servillo - I due mondi

## Referències

* ↑ Servillo, Antonio a l'Enciclopèdia de l'Art Italià.
* ↑ Personal exhibition, Napoli, Hotel Villa Giulia, luglio 1999
* ↑ Personal exhibition, Follonica, Pinacoteca Civica, luglio 2003.
* ↑ Catalog, exhibition, Tartaglia Arte, dal 22 al 30 aprile 2001.
* ↑ «Monograph, Antonio Servillo, by Marta Lock, Roma, 2020.». Arxivat de l'original el 2021-07-31. [Consulta: 31 juliol 2021].

## Bibliografia complementària

* Catalog, personal exhibition, Napoli, Hotel Villa Giulia, luglio 1999.
* Catalog, personal exhibition, Follonica, Pinacoteca Civica, luglio 2003.
* Annuario Arte Moderna artisti contemporanei 2004, ACCA in.. Arte Editrice pp. 509, ISSN 1724-0081.
* Annuario Arte Moderna artisti contemporanei 2005, ACCA in.. Arte Editrice pp. 254–256/2.
* Le voci dell'oblio, by Luca Tescaroli, illustrations by Antonio Servillo. ISBN 88-87778-04-3.
* Catalogo "Arte a Palazzo" dinamiche del contemporaneo, pp. 217–218, Bologna, 2016, di Galleria Fantini Concept.
* Catalog of Modern Art No 53, in Giovanni Faccenda, "The Italian Artist from the early twentieth century to today"(Gli Artisti Italiani dal Primo Novecento ad Oggi), Giorgio Mondadori, Milan, 2019, pp. 443, 74. ISBN 978-88-6052-845-2.
* Catalog, Il mondo e le sue ombre: mostra personale di Antonio Servillo, Roma, Tartaglia Arte, dal 22 al 30 aprile 2001.
* Catalog, Artisti '20, Annuario internazionale d'arte contemporanea, by Vittorio Sgarbi, Philippe Daverio, pp. 410, 1109, 1308, Giorgio Mondadori, 2020. ISBN 978-88-9439-70-9-3.
* Monograph, Antonio Servillo, by Marta Lock, Roma,2020.
* Monograph, La produzione pittorica di Antonio Servillo, by Michela Ramadori, Roma, 2021.ISBN 978-88-946055-4-9

## Enllaços externs

* Antonio Servillo - Lloc web oficial
* Biography on Artprice.com
# Qiao Sixue

En una onomàstica xinesa Qiao es el cognom i Sixue el prenom.
Qiao Sixue (xinès simplificat: 乔思雪) (Hulunbuir 1990 - ). Guionista i directora de cinema xinesa.

## Biografia

Qiao Sixue, d'ètnia daur, va néixer el 1990 Hulunbuir a la Regió Autònoma de Mongòlia Interior (Xina). Després de graduar-se a 3IS Ecoles & Formations d’Audiovisuel a París a finals del 2015, va treballar a KOI Films Company a París i va participar en desenes de curtmetratges.
The Cord of Life (脐带) va ser el seu primer llargmetratge. La pel·lícula explica la història d'Alus, un compositor de música electrònica de Mongòlia que no sap el que vol fer amb la seva vida. A més a més, no suporta veure la seva mare, malalta d’Alzheimer, vivint com una captiva a l’apartament del seu germà a la ciutat. Decideix portar-la un altre cop de tornada a les pastures i a la recerca de la llar que tant anhela. A mesura que l’estat de la seva mare empitjora, Alus intenta protegir-la lligant-la a ell amb una corda. La corda és com un cordó umbilical que el connecta als pensaments de la seva mare, la seva ciutat natal i a la seva cultura.
El film el va produir la companyia Bad Rabbit Pictures, una productora amb seu a Pequín cofundada per l'actriu Yao Chen i el seu marit Cao Yu i es va rodar a les grans praderies de Mongòlia Interior durant el canvi de temporada de la primavera a l'estiu del 2020.
L'estrena mundial es va fer l'octubre del 2023 a el Festival Internacional de Cinema de Tòquio, i el mes de novembre a l'Asian Film Festival Barcelona.
En una entrevista del 24 de març del 2023 al Ziniu News del Yangtze Evening News, Qiao va manifestar que: "De fet, al principi, no vaig escriure aquesta història perquè volia escriure sobre la malaltia d'Alzheimer. Volia explorar com una mare i el seu fill es van apropar després que la seva relació esdevingués indiferent. Mentre l'estava escrivint, hi vaig afegir els símptomes de la malaltia d'Alzheimer i vaig trobar que s'adaptava millor a la història" "Ja havia escrit un curtmetratge sobre la malaltia d'Alzheimer, així que vaig tenir la idea d'incorporar-hi el contingut d'aquest curtmetratge. A més, ara la malaltia d'Alzheimer és molt popular i comú entre els col·lectius afectats, també he vist molts documentals, entre ells els familiars de molts dels meus amics, i fins i tot el meu avi també patia la malaltia d'Alzheimer."

## Referències

* 1 2 李齐. «A love that binds - Chinadaily.com.cn». [Consulta: 5 febrer 2024].
* ↑ «The Cord of Life» (en anglès). [Consulta: 5 febrer 2024].
* 1 2 «The Cord of Life». [Consulta: 5 febrer 2024].
* ↑ «专访90后达斡尔族导演乔思雪：《脐带》轻盈的气质来自我的民族». [Consulta: 5 febrer 2024].
# Festuca supina

La festuca supina (Festuca supina) és una planta dels prats d'alta muntanya no tan humits com els dominats per Carex curvula. S'estén pel Pallars Jussà fins al Canigó i a Costabona al Pirineu Oriental.

## Referències

* ↑ «festuca supina». Noms de plantes. Corpus de fitonímia catalana. TERMCAT, Centre de Terminologia. [Consulta: 24 agost 2024].
* ↑ «festuca». Gran Enciclopèdia Catalana. Grup Enciclopèdia Catalana. [Consulta: 24 agost 2024].
# Plaça de Braus de Móra d'Ebre

La Plaça de Braus de Móra d'Ebre és una obra de Móra d'Ebre (Ribera d'Ebre) protegida com a Bé Cultural d'Interès Local.

## Descripció

Situada al nord del nucli urbà de la població de Móra d'Ebre, entre el riu i l'hospital comarcal, sota els murs del castell i al final del passeig de l'Ebre.
Antiga plaça de braus actualment en desús, de planta circular i excavada a la roca geològica de la zona. Presenta el paviment de ciment, apedaçat, i està envoltada per un mur perimetral bastit en maons i amb el parament arrebossat i pintat. La graderia està excavada al talús del turó i té forma d'amfiteatre, donat que no envolta tot el perímetre circular de la plaça.

## Història

S'ignora la data de la seva construcció però té una data del segle xix, segurament d'una reforma. Actualment està abandonada i molt mal conservada.
Avui en dia a Catalunya només se'n conserven 6 places de toros dempeus, i solament dues (Móra d'Ebre i la d'Olot) estan catalogades a l'inventari de patrimoni arquitectònic.

## Referències

* 1 2 3 4 «Plaça de Braus de Móra d'Ebre». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].

## Enllaços externs

* «Plaça de Braus de Móra d'Ebre». Mapa de recursos culturals. Diputació de Tarragona.